經數: 一八五二

經名: 三論玄義

頁數: 一

上	欄

1三論玄義

慧日道場沙門吉藏奉命撰

總序宗要. 開爲二門. 一通序大歸. 二別釋

衆品. 初門有二. 一破邪. 二顯正

夫適化無方. 陶誘非一. 考聖心. 以息患爲

主. 統敎意. 以通理爲宗. 但九十六術栖

火宅爲淨道. 五百異部□見網爲泥洹. 遂

使鹿苑坵墟. 鷲山[&FFFF]#2□. 善逝以一之流慟. 薩

□所以大悲. 四依爲此而興. 三論由斯而

作. 但論雖有三. 義唯二轍. 一曰顯正. 二曰

破邪. 破邪則下拯比淪. 顯正則上弘大法.

故振領提綱. 理唯斯二也. 但邪謬紛綸. 難

可備序. 三論所斥略辨四宗. 一□外道. 二

折毘曇. 三排成實. 四呵大執. 問以何義故

遍斥衆師. 答論主究其原. 盡其理也. 一源

不究. 則戱論不滅. 女理不盡. 則至道不彰.

以無源不究. 群異乃息. 無理不盡. 玄道始

通. 是以斯文遍排衆計. 問旣無法不究. 無

言不盡應遍排群異. 何故但斥四宗耶. 答

初一爲外. 後三爲內. 內外□敎. 毘曇明有.

成實辨空. 空有俱攝. 斯二爲小. 方等稱大.

大小該羅. 略洗四迷. 則紛累都盡耳. 問此之

四執優降云何. 答外道不達二空. 橫存人

法. 毘曇已得無我. 而執法有性. 跋摩具辨

二空. 而照猶未盡. 大乘乃言究竟. 但封執

成迷. 自淺至深. 四宗階級. 問外道邪言可

中	欄

得稱破. 餘爲內敎. 何得亦破. 答總談破

顯. 凡有四門. 一破不收. 二收不破. 三亦破

亦收. 四不破不收. 言不會道. 破而不收.

說必契理. 收而不破學敎起迷. 亦破亦收.

破其能迷之情. 收取所惑之敎. 諸法實相言

忘慮絶. 實無可破亦無可收. 泯上三門

歸乎一相. 照斯四句破立皎然. (自此以來總明申破).

(從此已去別斥四宗)

所言□外道者. 夫至妙虛通目之爲道. 心

遊道外故名外道. 外道多端. 略陳其二. 一

天竺異執. 二震旦衆師. 總論西域九十六

術. 別序宗要則四執盛行. 一計邪因邪果.

二執無因有果. 三立有因無果. 四辨無因

無果. 問云何名爲邪因邪果. 答有外道云. 大

自在天能生萬物. 萬物若滅. 還歸本天. 故

云自在. 天若瞋. 四生皆苦. 自在若喜. 則六

道咸樂. 然天非物因. 物非天果. 蓋是邪心

所□. 故名邪因邪果. (自在旣爾. 七計例然). 難曰. 夫善招

樂報. 惡感苦果. 蓋是交謝之宅報應之場. 以

不達義理故生斯謬. 又夫人類生人. 物類

生物. 人類生人則人還似人. 物類生物物

還似物. 蓋是相生之道也. 而謂一天之因

産萬類之報. 豈不謬哉. 問云何名爲無因

有果. 答復有外道窮推萬物. 無所由籍. 故

謂無因. 而現睹諸法. 當知有果. 例如莊周

□□問影. 影由形有. 形因造化. 造化則無

所由. 本旣自有. 卽末不因他. 是故無因而

有果也. 問無因自然此有何異. 答無因據

其因無. 自然明乎果有. 約義不同. 猶是一

下	欄

執. 難曰. 夫因果相生猶長短相形. 旣其有

果. 何得無因. 如其無因. 何獨有果. 若必

無因而有果者. 則善招地獄. 惡感天堂. 問

曰. 有人言. 自然有因. 自然無因. 萬化不同.

皆自然有. 故無同前過. 答曰. 蓋未審察之.

故生斯謬. 如其精究. 理必不然. 夫論自者.

謂非他爲義. 必是因. 他則非自矣. 故自則

不因. 因則不自. 遂言因而復自. 則義成○

楯. 問云何名爲有因無果. 答斷見之流唯有

現在更無後世. 類如草木盡在一期. 難曰.

夫神道幽玄. 惑人多昧. 義經丘而未曉. 理

涉旦而猶昏. 唯有佛宗乃盡其致. 經云如

雀在甁中. 羅□覆其口. □穿雀飛去. 形壞

而神走. 匡山慧遠釋曰. 火之傳於薪. 猶神

之傳於形. 火之傳異薪. 猶神之傳異形. 前

薪非後薪. 則知指窮之術妙. 前形非後形.

則悟情數之感深. 不得見形朽於一生. 便

謂識神俱喪. 火窮於一木. 乃曰終期都盡

3矣. 後學稱黃帝之言曰. 形雖□而神不化.

乘化至變無窮. 雖未彰言三世. 意已明未

來不斷. 4問曰. 云何名爲無因無果. 答旣撥

無後世受果. 亦無現在之因故. 六師云. 無

有黑業. 無有黑業報. 無有白業. 無有白

業報. 四邪之間最爲尤弊. 現在斷善. 後生

惡趣. 問斯之紛謬起自何時. 答釋迦未興

盛行天竺. 能仁旣出殄斯謬計. 佛滅度後柯

條更繁. 龍樹後興重加剪伐

次排震旦衆師. 一硏法. 二□人. 問曰. 天竺

四術旣是外言. 震旦三玄應爲內敎. 答釋僧

經數: 一八五二

經名: 三論玄義

頁數: 二

上	欄

肇云. 每讀老子莊周之書. 因而歎曰. 美1卽

美矣. 然2棲神冥累之方猶未盡也. 後見淨

名經. 欣然頂戴謂親友曰. 吾知所歸極矣.

遂棄俗出家. 羅什昔聞三玄與九部同極.

伯陽與牟尼抗行. 乃□然歎曰. 老莊入玄

故. 應易惑耳目. 凡夫之智. 孟浪之言. 言之

似極. 而未始詣也. 推之似盡. 而未誰至

也. 略陳六義明其優劣. 外但辨乎一形. 內

則朗鑒三世. 外則五情未達. 內則說六通

窮微. 外未卽萬有而爲太虛. 內說不壞

假名而演實相. 外未能卽無爲而遊萬有.

內說不動眞際建立諸法. 外存得失之門.

內冥二際於絶句之理. 外未境智兩泯. 內則

緣觀俱寂. 以此詳之. 短羽之於鵬翼. 坎井

之於天池. 未足喩其懸矣. 秦人疑其極. 吾

復何言哉. 問伯陽之道道曰太虛. 牟尼之道

道稱無相. 理源旣一則萬流□同. 什肇抑揚

乃3諂於佛. (此王弼舊疏以無爲爲道體. )答伯陽之道道指虛

無. 牟尼之道道超四句. 淺深旣懸. 體何由

一. 蓋是子□於道. 非余*諂佛. 問牟尼之道

道爲眞諦. 而體絶百非. 伯陽之道道曰杳

冥. 理超四句. 彌驗體一. 奚有淺深(此梁武帝新義. 用)

(佛經以眞空爲道體. )答九流統攝. 七略該含. 唯辨有

無. 未明絶四. 若言老敎亦辨雙非. 蓋以砂

□金. 同盜牛之論. (周弘政張機□斥老有雙非之義也)

□人第二. 問佛名大覺. 老曰天尊. 人同上

聖. 法俱妙極. 苟欲存異. 將非杜不二之玄

門傷得一之淵府哉. (蓋是道士用三洞靈寶等經立義)答悉達

處宮益紹金輪聖帝. 能仁出俗遂爲三界

中	欄

法王. 老爲周朝之柱史. 淸虛是九流之派. 子

若欲令人一法同. 何異堆阜共安明等高.

螢燭與日月齊照. 問同人者之五情. 異人

者之神明. 跡爲柱史. 本實天尊. 據實而談.

齊之一貫. 答漢書亦顯品類. 以伯陽爲賢.

何晏王弼稱老未及聖. 設令孔是儒童. 老

爲迦葉. 雖同聖跡. 聖跡不同. 若圓應十方

八相成佛. 人稱大覺. 法名出世. 小利卽生

人天福善. 大益卽有三乘賢聖. 如斯之流

爲上跡也. 至如孔稱素王說有名儒. 老

居柱史談無曰道. 辨益卽無人得聖. 明

利卽止在世間. 如此之類爲次跡矣

折毘曇第二. 一立宗. 二破斥. 有薩衛門人.

序其宗曰. 阿毘曇者名無比法. 無漏慧根

會理隔凡. 其功冠絶. 故云無比. 超四執之

外. 越三界之表. 群聖之所讚歎. 六道之所

歸崇. 敢有抗言. 當屈之以理. 問夫欲立

理. 先須序宗源. 未知毘曇凡有幾種. 答部

類甚多. 略明其六. 一者如來自說法相毘曇.

盛行天竺不傳震旦. 二者□極亞聖名舍

利弗. 解佛語故造阿毘曇. 凡二十卷. 傳來

此土. 三者佛滅度後三百餘年. 有三明六通

大阿羅漢. 姓迦○延. 造八□度. 凡二十卷.

傳來此土. 所言八者. 一雜. 二使. 三智. 四業.

五大. 六根. 七定. 八見. 言□度者. □之

爲聚. 以其八義各有部類. 4因之爲聚也.

四者六百年間有五百羅漢. 是○延弟子. 於

北天竺共造毘婆沙釋八□度. 毘婆沙者.

此云廣解. 於西□州譯出. 凡有百卷. 値兵

下	欄

火燒之. 唯六十卷理在. 止解三□度也. 五

者七百餘年有法勝羅漢. 嫌婆沙太博. 略

撰要義作二百五十偈. 名阿毘曇心. 凡有

四卷. 亦傳此土. 六者千年之間有達磨多羅.

以婆沙太博四卷極略. 更撰三百五十偈.

足四卷合六百偈. 名爲雜心也. 其間復有

六分毘曇. 釋論云. 目連和須密及餘論師共

造. □不傳此土. 唯衆事分毘曇是六內之

一. 此土有之. 復有甘露味毘曇二卷. 未詳

作者. □傳此土. 毘曇雖部類不同. 大宗明

見有得道也

破斥第二凡有十門. 一乖至道. 二扶衆見.

三違大敎. 四守小筌. 五迷自宗. 六無本信.

七有偏執. 八非學本. 九弊眞言. 十喪圓

旨. 蓋無比之名有餘. 所明之理不足. 非但

遠乖方等. 亦近迷三藏. 略擧十門顯其虛

實. 乖至道者. 夫道之爲狀也. 體絶百非. 理

超四句. 言之者失其眞. 知之者反其愚. 有

之者乖其性. 無之者傷其體. 故七辨輟音.

五眼冥照. 釋迦掩室. 淨名杜口. 豈可以有

而爲道哉. 第二扶衆見. 然道實非有. 遂言

見有得道. 乃是見有. 非見道也. 故淨名

云. 法無染. 若染於法. 乃是染著. 非心法

也. 又夫見有者名爲有見. 非見道矣. 故法

華云. 入邪見稠林若有若無等. 依止此諸

見具足六十二. 問若執有無. 此有何失. 答

正觀論云. 淺智見諸法若有若無等. 是則不

能見滅見安隱法. 於彼有大過矣. 第三

違大敎. 思益經云. 於未來世有惡比丘. 說

經數: 一八五二

經名: 三論玄義

頁數: 三

上	欄

有相法得成聖道. 佛垂此○懸誡將來. 旣

曰惡人. 理是邪說. 違背大敎. 宜須破之.

第四守小筌. 夫爲未識源者. 示之以流.

令尋流以得源. 未見月者. 示之以指. 令

因指以得月. 窮流則唯是一源. 亡指則但

是一月. 蓋是如來說小之意也. 而毘曇之徒

執固小宗不趣大道. 守筌喪實. 故造論

破之. 第五迷自宗. 諸聖弟子有所述作. 本

爲通經. 而阿含之文親說無相. 故善吉觀

法空而悟道. 身子入空定而佛歎. 阿毘曇

人但明見有. 故自迷本宗. 第六無本信. 文

殊問經云. 十八及本二皆從大乘出. 無是

亦無非. 我說未來起. 十八者. 謂十八部異

執也. 及本二者. 根本唯二部. 一大衆部. 二上

座部. 而阿毘曇是十八部內薩婆多部. 從大

乘出. 卽大爲小本. 而執小之流聞大乘不

信. 是以破之. 問何以知執小之人不信大

法耶. 答智度論云. ○延弟子答龍樹云. 我

聞大乘心不都信. 故外國執小乘者與學

大乘人分河飮水. 第七有偏執. 大集經云.

雖有五部. □不妨如來法界及大涅槃. 而

阿毘曇人保執自宗排斥他說. 便違法界

拒大涅槃. 累障旣深. 宜須傷歎. 第八非學

本. 大品經云. 欲知四緣. 當學般若. 外人

問龍樹云. 欲學四緣. 應學毘曇. 云何乃

學般若. 論主答曰. 初學毘曇似如可解.

轉久推心則成邪見. 問曰學毘曇云何乃

成邪見. 答若言四緣生諸法者. 誰復生於

四緣. 若四緣更從他生. 則他復從他. 如是

中	欄

無窮. 若其四緣自然而有不從他生者. 萬

物亦應不由四緣. 當墮無因. 故從則無窮.

窮則無因. 由此二門則不信因果. 故久學

毘曇成於邪見. 第九弊眞言. 大集經云. 甚

深之義不可說. 第一義諦無聲字. 陳如比

丘於諸法獲得眞實之知見. 本起經云. □

□沙門卽五人之一. 爲身子說偈云. 一切

諸法本. 因緣空無主. 息心達本源. 故號爲

沙門. 身子聞之卽得初果. 尋大小二經. 皆

明見空成聖. 而阿毘曇謂觀有得道. 故

隱覆眞言. 第十喪圓旨. 涅槃經云. 欲令衆

生深識眞諦. 是故如來宣說於俗. 若使衆

生不因俗諦而識眞者. 諸佛如來終不說

俗. 毘曇之流雖知俗有. 不悟眞空. 旣惑

眞空. 亦迷俗有. 是故眞俗二俱□喪

排成實第三. 一立義. 二破斥. 有訶梨跋摩

高足弟子. 序其宗曰. 成實論者. 佛滅度後

九百年內有訶梨跋摩. 此云師子鎧之所

造也. 其人本是薩婆多部鳩摩羅陀弟子. 慨

其所釋近在名相. 遂徙轍僧祇大小兼學.

鑽仰九經. 1澄汰五部. 再卷邪霧. 重舒慧

日. 於是道振□賓. 聲流赤縣. 成是能成之

文. 實謂所成之理. 二百二品十六卷文. 四諦

建章. 五聚明義. 說旣精巧. 歸衆若林. 問跋

摩旣排斥八2□. 陶陶汰五部. 成實之宗正依

何義. 答有人言. 擇善而從. 有能必錄. 棄

衆師之短. 取諸部之長. 有人言. 雖復斥排

群異. 正用曇無德部. 有人言. 偏斥毘曇. 專

同譬喩. 眞諦三藏云. 用經部義也. 檢俱

下	欄

舍論. 經部之義多同成實. 破斥第二. 問成

實爲是小乘之論. 爲是大乘. 爲含大小. 答

有人言. 是大乘也. 有人言. 是小乘. 有人言.

探大乘意以釋小乘. 具含大小. 夫○玉精

粗. 蓋是耳目所睹. 尙有昏明殊鏡. 肉妙道

眞僞言3亡慮絶. 豈易識哉. 今以十義證. 則

明是小乘非大乘矣. 一舊序證. 二依論徵.

三無大文. 四有條例. 五迷本宗. 六分大小.

七格優降. 八無相卽. 九傷解行. 十檢世人.

4舊序證第一. 昔羅什法師□成實論竟. 命

僧叡講之. 什師沒後. 叡公錄其遺言. 製論

序云. 成實論者. 佛滅度後八百九十年. □賓

小乘學者之匠鳩摩羅陀上足弟子訶梨跋摩

之所造也. 其論云. 色香味觸實也. 地水火風

假也. 精巧有餘. 明實不足. 推而究之. 小乘

內之實耳. 比於大乘. 雖復龍燭之於螢[&FFFF]#.

未足喩其懸矣. 或有人言. 此論明於滅諦.

與大乘均致. 羅什聞而歎曰. 秦人之無深

識. 何乃至此乎. 吾每疑其普信大乘者. 當

知悟不由中. 而迷可識矣. 成實是羅什所

□. 僧叡爲講論之始. 後學不應孤負前匠.

依論徵第二. 成實文云. 諸比丘異論種種. 佛

皆聽故. 我欲正論三藏內實義. 訶梨自云

正論三藏. 故知成實理是小乘. 若言斯論亦

明大者. 過在門人. 非跋摩之咎. 問何以知

三藏是小乘耶. 答法華云. 亦不親近小乘

三藏學者. 恐大照未圓小法容染故. 智形

宜隔. 行止勿共. 誡於大士. 勿親近小人.

則知三藏非大乘矣. 智度論云. 迦葉阿難

經數: 一八五二

經名: 三論玄義

頁數: 四

上	欄

結集三藏. 文殊彌勒集大乘藏. 外人問云.

何故不於三藏內集大乘耶. 論主答云. 小

乘不受大. 不應小內而集大. 以此推之.

但是小乘耳. 無大文第三. 原夫作論皆引佛

言. 如龍樹釋大. 而還引大經. 訶梨解小經.

唯將小證. 二百二品□探四阿含. 十六卷文

竟無方等. 以此詳之. 卽可知矣. 有條例

第四. 問若成實釋小不許兼明於大. 亦應

三論解大不應兼明於小. 答義有條例. 不

應相濫. 佛經有二. 一者小乘. 二者方等. 若

明大乘必兼辨小. 若辨小乘不兼明大.

故大乘經初有小乘衆. 小乘經首無菩薩僧.

示大能包小. 小不含大. 佛經旣爾. 在論例

然. 大乘之論兼明小乘. 小乘之論不兼明

大. 若弟子之論探大釋小. 如來之經義亦

應然. 則巨細互兼. 何名大小. 迷本宗第五.

問成實論文盛辨生法二空. 與大品明四諦

平等. 義旣無異. 故知應是探大釋小. 答四

阿含敎內有二空. 論明二空. 則還釋三藏.

云何乃言探大解小. 又身子毘曇亦辨二

空. 而是小非大. 訶梨之論義亦應同. 問身

子毘曇亦探大釋小. 與成實. 例同. 彼旣探

大. 則此非專小. 答身子所造還釋佛毘曇.

佛說旣是小乘. 彼論寧言探大. 分大小第

六. 問小明一空. 大辨二空. 可有差別. 旣同

其二空. 大小何異. 答雖同辨二空. 二空不

同. 略明四種. 一者小乘□法明空. 大乘本

性空寂. 二者小乘但明三界內人法二空. 空

義卽短. 大乘明三界內外人法□空. 空義卽

中	欄

長. 三者小乘但明於空未說不空. 大乘明

空亦辨不空. 故涅槃云. 聲聞之人但見於

空不見不空. 智者見空及以不空. 空者一

切生死. 不空者謂大涅槃. 四者小乘名爲但

空. 謂但住於空. 菩薩名不可得空. 空亦不

可得也. 故知雖明二空. 空義有異. 故分大

小. 格優降第七. 龍樹釋1般若累敎品云. 善

吉觀生法二空. 欲比菩薩二空. 譬如毛孔

之空比十方空. 卽小空爲淺. 大空爲深. 成

實所明但是聲聞空. 非大士所得耳. 無相

卽第八. 法華信解品云. 四大聲聞自述所得

空云. 我等長夜修習空法. 無生無滅. 無小

無大. 無漏無爲. 於佛智慧不生貪著. 成實

所辨與此全同. 故知非大也. 問何以知然.

答法華之文辨聲聞證空不能卽空觀有

卽有觀空. 故無相卽. 成實所說亦無相卽.

若明相卽. 應空有□觀. 若空有□觀. 與大

乘何別. 問何以知小乘義無相卽耶. 答釋

論云. 小乘內不明生死卽畢竟空. 唯大乘乃

說. 故知爾也. 傷解行第九. 涅槃經云. 若以

聲聞□支佛心言無布施. 是卽名爲破戒邪.

見. 小乘人2入於空觀不見布施. 破大乘

行. 故云破戒. 破大乘解. 故云邪見. 而成實

明不見布施是實法空. 以爲宗極. 欲爲

大乘. 勿起小心也. 檢世人第十. 秦弘始七

年. 天竺有刹利. 色海至長安. 聞羅什作大

乘學. 以正觀論等諮而驗之. 什公爲其敷

折. 爲頂受絶歎不能已. 已白什公曰. 當

以此明震暉天竺. 何由[&FFFF]#此摩尼乃在邊

下	欄

地. 我在天竺. 聞諸論師深怪□賓小乘學

者鳩摩羅陀自稱朗月之照. 偏智小才非此

喩也. 而訶梨惜其師. 以才自傷. 以智自病.

故作此論. 以辨有法之實. 明其依實之假.

故以成實爲名. 用天竺刹利之言驗之. 跋

摩師資皆小乘學也. 爰至齊司徒文宣王. 誠

信三寶每感嘉瑞. 以3齊永明十年十月. 延

請名德五百餘人. 於普弘寺敷講. 文宣王每

以大乘經論. 爲履道之津涯正法之樞鍵.

而後生棄本崇末. 卽請諸法師抄此成實

以爲九卷. 命周□作序. 恐專弘小論廢

大乘業. 自爾已後. 爰至梁武. 盛弘大乘排

□成實衆師. 不可具記. 問若以十義證成

實爲小乘者. 與毘曇優劣云何. 答心那跋

摩遺文偈云. 諸論各異端. 修行理無二. 偏執

有是非. 達者無違諍. 又釋論云. 有四種門.

一者阿毘曇門. 二者空門. 三者昆勒門. 此云

□藏. 四者非空非有門. 不得般若方便學

毘曇門. 則墮有見. 學於空門. 則墮空見. 學

昆勒門. 則墮亦空亦有見學非空非有門.

則墮愚癡論. 若得般若心無染著. 隨機適

化. 通道利人. 無相違背. 而成實毘曇各執

空有. 互相排斥. 障道增見. 皆失佛旨也. 問

會空斷結方得道耳. 鑒有之心何能隔凡.

故知毘曇乖宗. 成實得理. 答若言見空

成聖. 有不隔凡. 三藏敎門應無得道. 釋

迦小乘一化徒然虛設. 待成實後興方有大

利. 豈可然乎. 問毘曇但明人空. 成實具明

二空. 云何兩論無有優劣. 答於小乘內分

經數: 一八五二

經名: 三論玄義

頁數: 五

上	欄

三品. 一者俱不得二空. 如犢子部云. 四大

和合有於眼法. 五陰和合別有人法. 此下根

人也. 二者薩衛之流. 但得人空不得法空.

爲次根人也. 三者譬喩訶梨之流. 具得二

空. 爲上根人也. 約空義淺深. 則毘曇爲小

乘之劣. 成實爲小內之勝也. 問釋論云. 佛

滅度後分爲二分. 一但信人空不信法空.

二俱信人法二空. 但應有二. 何得分三. 答

犢子入眞觀故則見我空. 出於俗諦別有

人體. 龍樹約其入觀義邊. 故但分二也. 問

三論斥外道毘曇. 斯事可爾. 而龍樹前興.

訶梨後出. 時節遙隔. 何由相破. 答俱令執

著卽便被破. 何論前後. 若前論不破後迷.

亦應古方不治今病. 扁鵲之術末世無益

矣. 問若法勝訶梨著小論以通三藏. 馬鳴

龍樹作大敎以弘方等. 巨細分流. 何俟相

破. 答佛說小乘. 本爲詮大. 保冥之徒守指

忘月. 經自斥之. 故論主依佛. 問有人言.

成實論探大釋小. 此有何過. 答上已明之.

必有此迷. 今當更述. 探大釋小. 則小大

不收. 進不馳於白牛. 退失駕於羊鹿. □論

之言驗之久矣

呵大執第四. 初立宗. 次破斥. 有大乘師

曰. 四術三玄□爲外敎. 毘曇成實蓋是小

乘. 明理不周. 在文不足. 旣障大乘. 理宜

須破. 自方等紘宗衆聖軌轍. 敎稱滿字. 理

曰無餘. 信之則獲福無邊. 毁謗招莫大之

罪. 但須伏膺甘露頂戴法橋. 不應破矣.

問必是夜光. 宜應頂受1止恐多雜僞寶. 須

中	欄

陶汰之. 若謂無瑕. 可陳其要. 答大乘博奧.

不可具明. 統其樞鍵. 略標二意. 一者辨敎

莫出五時. 二者隔凡宗歸二諦. 言五時者.

昔涅槃初度江左. 宋道場寺沙門慧觀仍製

經序. 略判佛敎凡有二科. 一者頓敎. 卽華

嚴之流. 但爲菩薩具足顯理. 二者始從鹿

苑終竟鵠林. 自淺至深. 謂之漸敎. 於漸

敎內開爲五時. 一者三乘別敎. 爲聲聞人

說於四諦. 爲□支佛演說十二因緣. 爲大

乘人明於六度. 行因各別得果不同. 謂三乘

別敎. 二者般若通化三機. 謂三乘通敎. 三者

淨名思益讚揚菩薩抑挫聲聞. 謂抑揚敎.

四者法華會彼三乘同歸一極. 謂同歸敎.

五者涅槃名常住敎. 自五時已後. 雖復改

易. 屬在其間. 敎雖五時. 不出四諦. 三假爲

俗. 四2忘爲眞. 會彼四*忘故有三乘賢聖.

破執第二. 前責五時次難二諦. 問旣有五

時. 云何分於大小. 答初一爲小. 後四爲大.

問道理爲有大乘. 爲無大耶. 如其有大則

是有見. 若言無大何所立耶. 又若謂有大

異小則有小異大. 名爲二見. 大品云. 諸

有二者無道無果涅槃云. 明與無明愚者

謂二. 又若實有大乘者. 名有所得. 有所得

者爲魔眷屬. 非佛弟子. 又有所得者不動不

出無有乘義. 不名爲乘. 又大乘之宗永斷

生死. 名爲斷見. 涅槃是常. 卽是常見. 乃爲

斷常. 何大之有. 次難五時. 前總難. 次別責.

難曰. 但應立大小二敎. 不應暇於五時. 略

引三經三論證之. 大品經云. 諸天子歎曰.

下	欄

我於閻色見第二法輪轉. 龍樹釋云. 鹿苑

已轉小輪. 今復轉大法輪. 法華經云. 昔於

波羅捺轉於四諦. 今在靈鷲山說於一乘.

涅槃經云. 昔於鹿林轉小. 今於雙樹說

大. 故知敎唯二門無五時也. 智度論云. 佛

法有二. 一者三藏. 二者大乘藏. 地持論云.

十一部經名聲聞藏. 方等大乘名菩薩藏. 正

觀論云. 前爲聲聞說生法. 次爲菩薩說

無生滅法. 以經論驗之. 唯有二藏無五

時矣. 問若乃皆是菩薩藏者. 華嚴般若法華

涅槃. 此四何異. 答須識四句. 衆經煥然. 一

但敎菩薩不化聲聞. 謂華嚴經也. 二但化

聲聞不敎菩薩. 謂三藏敎也. 三顯敎菩薩

密化二乘. 大品以上法華之前諸大乘敎也.

命小乘人說於大法. 謂顯敎菩薩. 3密示

此法. 以爲己任. 如付窮子財. 謂密化聲聞

也. 四顯敎聲聞顯敎菩薩. 法華敎也. 菩薩

聞是法疑網皆已除. 化菩薩也. 千二百羅漢

悉亦當作佛. 化二乘也. 四句之中. 三義屬

菩薩藏內開之. 但化二乘爲三藏敎矣. 次

別難五時. 問若立五時有何過耶. 答五時

之說非但無文. 亦復害理. 若言第一名三

乘別敎. 是義不然. 依毘曇宗. 三乘則同見

四諦. 然後得道. 就成實義. 但會一滅方乃

成聖. 據大乘宗. 同契無生. 然後隔凡. 是則

初敎亦通. 何以言別. 次云大品是三乘通

敎. 是亦不然. 釋論云. 般若不屬二乘. 但屬

菩薩. 若大品是三乘通敎. 則應通屬. 何故

不屬二乘. 問若依釋論明般若但屬菩薩.

經數: 一八五二

經名: 三論玄義

頁數: 六

上	欄

在經何故勸三乘同學般若. 答般若有二

種. 一者摩訶般若. 此云大慧. 蓋是菩薩所得.

故不屬二乘若以實相之境名爲般若. 則

三乘同觀. 故勸三乘令□學之. 經師不體

二種之說. 便謂般若是三乘通敎. 次云淨名

是抑揚敎者. 是亦不然. 大品呵二乘爲癡

狗. 淨名貶聲聞爲敗根. 挫小旣齊. 揚大

不二. 何得以大品爲通敎. 淨名爲抑揚.

次法華爲同歸應無所疑. 但在五時之說.

雖辨同歸. 未明常住. 而天親之論釋法華

初分. 有七處佛性之文. 解後段壽量品. 辨

三身之說. 斯乃究竟無餘. 不應謂爲不了

之敎. 次涅槃爲常住敎者. 然常與無常皆

是對治用門. 若論涅槃. 體絶百非. 理超四

句. 舊宗但得用門未識其體. 故亦失旨也.

次難二諦. 迷失二諦凡有三人. 一者毘曇.

執定性之有迷於假有. 故失世諦. 亦不知

假有宛然而無所有. 復失一眞空. 二者學

大乘者. 名方廣道人. 執於邪空不知假

有. 故失世諦. 旣執邪空迷於正空. 亦喪眞

矣. 三者卽世所行. 雖具知二諦. 或言一體.

或言二體. 立二不成. 復喪眞俗也. 問眞俗

一體. 此有何過. 答若俗與眞一眞. 眞俗亦

眞. 若眞與俗一俗. 俗眞亦俗. 若眞眞俗不

眞. 則俗與眞異. 若俗俗眞不俗. 則眞與俗

異. 故二途□塞一體不成. 問一旣有過. 異

應無咎. 答經云. 色卽是空空卽是色. 若言

各體. 相卽便壞. 若有雙卽. 便二體不成. 故

進退無通. 異義亦屈. 然五時不立. 眞俗又

中	欄

傾. 大乘之宗言將何寄

顯正第二. 自上已來破外道毘曇成實大乘.

從此已後序前四宗斥於三論. 故通其邪

難顯明正理. 上旣遍斥四宗. 於時群難競

起咸疑. 龍樹非是正師. 所造之論應爲邪

法. 是故此章次明顯正義. 正義雖多略標

二種. 一明人正. 次顯法正. 言人正者. 楞伽

經大慧菩薩問. 世尊滅度後. 是法何人持. 佛

說偈答. 於我滅度後. 南天大國中. 有大德

比丘. 名龍樹菩薩. 住初歡喜地. 爲人說大

乘. 能破有無見. 往生安養國. 次摩耶經云.

摩耶問阿難曰. 佛滅度後. 何人持法. 阿難

答曰. 如來正法五百年. 第一百年優婆掘多

說法敎化住持正法. 次二百年尸羅難陀比

丘於閻色提度十億人. 次三百年靑蓮華眼

比丘說法敎化度半億人. 次四百年間牛口

比丘演說法要度一萬人. 第五百年寶天比

丘度二萬人. 八萬衆生發菩提心正法便

滅. 六百年當九十六種邪見競興破滅佛法.

馬鳴比丘□此外道. 七百年間有一比丘. 名

曰龍樹. 善巧說法. 燃正法八滅邪見幢.

尋大小乘經. 親記龍樹破邪顯正. 今內外

□呵. 大小俱斥. 何所疑哉. 又馬鳴龍樹佛

有誠記. 尙復生疑. 法勝訶梨無經所印. 云

何輒受. 問法勝乃未見誠文. 訶梨亦有明

據. 阿含經云. 實名四諦. 是故比丘當成四

諦. 佛垂此○. 懸鑒有在. 逮玆像末. 允屬訶

梨. 爲成是法. 故造斯論. 紘宗若斯. 豈虛□

哉. 答蓋是通指像末. 豈別主訶梨. 故非所

下	欄

據也. 顯法正第二. 問龍樹著述部類甚多.

三論偏空似非究竟. 答僧叡昔在什公門

下爲□譯之宗. 其論序云. 夫百梁之□興則

鄙茅茨之仄陋. 睹斯論之紘博則知偏悟

之鄙倍. 故偏主小乘. 正歸此論. 又如前云.

天竺十六大1國方八千里. 有向化之緣. □

爲委誠龍樹爲無相佛. 敢預學者之徒無

不翫味斯論以爲喉衿. 若是偏空. 豈爲諸

國所重. 又羅什本執小乘. 因此論而□轍

正觀. 厥後衆師藉斯文而曉迷. 以此詳之.

蓋是究竟無餘之說. 問若內外□呵大小俱

斥. 此論宗旨何所依據耶. 答若心存內外

情寄大小. 則墮在偏邪失於正理. 旣失正

理則正觀不生. 若正觀不生則斷常不滅.

若斷常不滅則苦輪常運. 以內外□冥大小

俱寂. 始名正理. 悟斯正理則發生正觀. 正

觀若生則戱論斯滅. 戱論斯滅則苦輪便壞.

三論大宗其意若此. 蓋乃總衆敎之旨歸.

統群聖之靈府. 味道之流豈不栖憑斯趣

耶. 問若內外□除大小俱斥. 乃爲斷見. 何

名正宗. 答旣內外□冥. 則斷常斯寂. 二邊旣

捨. 寧非正宗耶. 難曰. 夫有斷有常故名之

爲有. 無斷無常目之爲無. 旣其是無. 何由

離斷. 答旣斷常斯寂. 則有無等皆離. 不應

更復謂染於無. 難曰. 雖有此通. 終不[&FFFF]#難.

夫有有有無名之爲有. 無有無無始是大

無. 旣其墮無. 何由離斷. 答本對有病. 是故

說無. 有病若消. 空藥亦廢則知聖道未曾有

無. 何所滯耶. 難曰. 是有是無名爲兩是. 非

經數: 一八五二

經名: 三論玄義

頁數: 七

上	欄

有非無名爲兩非. 旣墮是非. 還同儒墨. 答

本非二是. 故有雙非. 二是旣*亡. 雙非亦息.

故知非是亦復非非. 難曰. 非是非非還墮

二非. 何由[&FFFF]#非. 答二是生乎夢虎. 兩非還

見空華. 則知本無所是. 今亦無非. 難曰. 若

無是無非. 亦不邪不正. 何故建篇章稱

破邪顯正. 答夫有非有是此則爲邪. 無是

無非乃名爲正. 所以命篇辨破邪顯正. 難

曰. 旣有邪可破. 有正可顯. 則心1有取捨

何謂無依. 答爲息於邪强名爲正. 在邪旣

息則正亦不留. 故心無所著. 難曰. 若邪正

□冥. 豈非空見. 答正觀論云. 大聖說空法.

爲離諸見故. 若復見有空. 諸佛所不化.

如水能滅火. 今水還出火. 當用何滅. 斷

常爲火. 空能滅之. 若復著空. 卽無藥可滅

也. 難曰. 旣著空病. 何故不服有藥而言息

化. 答若以有化. 還復滯有. 乃至*亡言便

復著斷. 如此之流何由可化. 問心有所著.

有何過耶. 答若有所著便有所縛. 不得

解脫生老病死憂悲苦惱. 故法華云. 我以無

數方便引道衆生2令離諸著. 淨名云. 不

著世間如蓮華. 常善入於空寂行. 達諸法

相無□□. 稽首如空無所依. 三世諸佛爲

六道衆生心有所著故出世說經. 四依開士

爲大小學人心有所依故出世造論. 故有

依有得爲生死之本. 無住無著爲經論大宗.

難曰. 若內外□冥. 佛經何故說大小兩敎. 答

法華云. 是法不可示. 言辭相寂滅. 如來於

無名相中强名相說. 故有大小敎門. 欲令

中	欄

衆生因此名相悟無名相. 而封敎之徒聞

說大小更生染著. 是故造論破斯執情. 還

令了悟本來寂滅. 故四依出世爲如佛也.

問此論名爲正觀. 正有幾種. 答天無兩日.

土無二王. 敎有多門理唯一正. 是故上來

破斥四宗. 華嚴云. 文殊法常爾. 法王唯一

法. 一切無畏人. 一道出生死. 但欲出處衆

生. 於無名相法强名相說. 令稟學之徒因

而得悟. 故開二正. 一者體正. 二者用正. 非

眞非俗名爲體正. 眞之與俗目爲用正. 所

以然者. 諸法實相言*亡慮絶. 未曾眞俗. 故

名之爲體. 絶諸偏邪目之爲正. 故言體

正. 所言用正者. 體絶名言物無由悟. 雖

非有無强說眞俗. 故名爲用. 此眞之與俗

亦不偏邪. 目之爲正. 故名用正也. 問旣

云眞俗則是二邊. 何名爲正. 答如因緣假

有目之爲俗. 然假有不可言其定有. 假有

不可言其定無. 此之假有遠離二邊. 故名

爲正. 俗有旣爾. 眞無亦爾. 假無不可定無.

假無不可定有. 遠離二邊故目之爲正.

問何故辨體用二正耶. 答像末鈍根多墮偏

邪. 四依出世匡正佛法. 故明用正. 旣識正

敎便悟正理則有體正. 但正有三種. 一

對偏病目之爲正. 名對偏正. 二盡淨於

偏名之爲正. 謂盡偏正也. 三偏病旣去正

亦不留. 非偏非正. 不知何以美之. 强嘆

爲正. 謂絶待正也. 在正旣然. 觀論亦爾. 因

於體正發生正觀名爲體觀. 藉二諦用生

二諦觀名爲用觀. 故觀具二也. 觀辨於心.

中	欄

爲衆生故如實說體. 名爲體論. 若說於

用. 名之爲用論. 故論具二也. 正旣有對偏

盡偏絶待. 觀論亦然. 類前可知

次明經論相資. 大品經云. 雖生死道長衆生

性多. 菩薩應如是正憶念. 生死邊如虛空.

衆生性邊亦如虛空. 此中無生死往來亦

無解脫者. 然旣無生死亦無涅槃. 則知亦

無衆生及以於佛. 寧有經之與論耶. 故內

外□冥緣觀俱寂. 然雖非生死涅槃. 而於

衆生成生死. 故大品云. 諸法無所有如是

有. 旣有衆生故有諸佛. 旣有諸佛便有敎

門. 旣者諸佛敎門則有菩薩之論. 諸佛爲

衆生失道. 是故說經. 菩薩爲衆生迷經. 是

故造論. 然經有通別. 在論亦爾. 所言經通

者. 通爲息衆生顚倒. 通爲開顯道門. 所言

論通者. 諸聖弟子造一切論. 亦通爲息迷

敎之病申明正道. 所言經別者. 赴大小二

緣說大小兩敎. 所言論別者. 爲破大小兩

迷申大小兩敎. 故有大小二論也. 然就經

論之中具有能所之義. 經以二智爲能說.

二諦爲所說. 論以二慧爲能說. 言敎爲所

說. 斯則經論各有能所也

次明經論能所絞絡. 有四句不同. 一者經能

爲論所. 二者經所爲論能. 三者論能爲經

所. 四者論所爲經能. 經能爲論所者. 如來

二智卽是論主所悟. 故法華明. 今昔兩敎爲

直往菩薩及□小向大之人. □令悟入佛慧.

故涌出品云. 是諸衆生始見我身聞我所

說. 卽便信受入如來慧. 此明昔敎爲直往

經數: 一八五二

經名: 三論玄義

頁數: 八

上	欄

菩薩入佛慧也. 次云. 除先修習學小乘

者. 我今亦令得聞是經入於佛慧. 此明今

敎□小之人入於佛慧. 故今昔兩敎同明爲

入佛慧. 則知佛慧是所悟也. 次明經所爲

論能者. 經所卽是二諦. 能發生論主二慧

故. 佛之二諦爲能生. 論主二慧爲所生也.

次明論能爲經所者. 論主二慧由經發生

也. 次明論所爲經能者. 論主言敎能申佛

二諦也. 次會四句爲二句. 經若能若所□

是能資. 論若能若所皆是所資. 又論若能若

所悉爲能申. 經若能若所悉是爲所申. 故合

成一能一所也. 次泯一句以歸無句. 以能

而爲所則能非定能. 以所而爲能則所非

定所. 以能非定能. 是則非能. 所非定所. 是

則非所. 故非能非所. 非經非論. 非佛非

菩薩. 不知何以目之. 故稱正法强名中 實

也. 問能非定能是則非能所非定所是則

非所. 出何文耶. 答中論然可然品云. 若法

因待成. 是法還成待. 今則無因待. 亦無所

成法. 卽其證也

次別明造論緣起. 然所以造論者. 如上所

明. 如來爲失道故說經. 論主爲迷經故

造論. 爲失道故說經. 此是根本失. 論主爲

迷經故造論. 此是枝末失. 又佛爲失道者

說經. 此失謂一往失. 論主爲迷經故造論.

此失卽失中更起失. 所以然者. 以其迷道

此是一失. 如來說經爲令入道. 而復迷經

故是失中失也一往之失謂利根人. 聞經卽

悟. 失中之失謂鈍根人也. 問何等是迷經之

中	欄

人. 答卽是諸部異執. 言諸部異執者. 或二部

或五部. 或十八部. 或二十部. 或五百部. 言

二部者. 如來二月十五日入涅槃. 諸聖弟子

四月十五日於王舍城祇□□山中結集三

藏. 爾時卽有二部名字. 一上座部. 謂迦葉

爲上座. 迦葉1上陳如一夏. 爲佛以法付屬

迦葉名上座部也. 迦葉所領但有五百人.

依智度論則有千人. 二大衆部. 卽界外大

衆. 乃有萬數. 婆師波羅漢爲主. 此云淚出.

常悲苦衆生而淚墮也. 卽五比丘中之一人

而年大迦葉. 敎授界外大衆. 所以有二衆.

迦葉有五百羅漢. 前入界內結集三藏. 後

多人來結集三藏. 迦葉□不許之. 有二因

緣. 一者五百皆聰明人故. 二者已□磨竟故.

依智度論. 阿□世王但設千人食. 故餘人

來不得. 從是以來至佛滅度後百一十六年.

但有二部名字未有異執. 百一十六年外

有舶主兒名摩訶提婆. 端正聰明作三逆

罪. 後入佛法. 凡有二事. 一者取諸大乘經

內三藏中釋之. 諸阿羅漢結集法藏時. 已

簡除此義. 而大衆部用此義. 上座部不用

之. 因爾起諍遂成二部. 二者摩訶提婆自

作偈言. 餘人染汚衣. 無明疑他度. 聖道言

所顯. 是諸佛正敎. 以此一偈安置戒後. 布

薩誦戒竟亦誦此一偈. 此偈有五事. 一除人

染汚衣者. 提婆不淨出汚衣. 而□弟子言.

我是阿羅漢. 實無不淨. 但是天魔女以不

淨汚羅漢衣. 故云餘人染汚衣. 然此一語

有虛有實. 其實是凡夫. □弟子說如上事.

下	欄

是故爲虛. 魔女實能以不淨汚羅漢衣. 是

故爲實. 其衆諍其所說. 或虛或實. 故分二

部. 二云無明者. 然羅漢乃無三界受生無

明. 而有無知習氣無明. 故云無明. 時衆或

言羅漢有無明. 或言無無明. 因此起諍故

分二部. 三云疑者. 須陀洹果乃於三解脫

門無疑. 而於外事有疑. 故云疑也. 四他

度者. 鈍根初果而不自知得初果. 問善知

識. 善知識爲說. 於三寶四諦無疑. 是初果

相. 其自觀察方知得初果. 故云他度. 五聖

道言所顯者. 然得聖道時. 亦有言所顯. 如

身子當口誦偈時卽得初果. 故云言所顯.

時衆諍此五義. 或是或非. 故成二部也. 問

此二部執何義異耶. 答義異乃多. 今略明其

一. 大衆部執生死涅槃皆是假名. 上座部執

生死涅槃皆是眞實. 至二百年中. 從大衆

部又出三部. 于時大衆部因摩訶提婆2私

度住央□多羅國. 此國在王舍城北. 此部

將華嚴般若等大乘經雜三藏中說之. 時

人有信者. 有不信者. 故成二部. 不信者唯

言阿難等三師所誦三藏此則可信. 自三

藏外諸大乘經皆不可信. 復有信大乘者

有三因緣. 一者爾時猶有親聞佛說大乘

法者. 是故可信. 二者自思量道理應有大

乘. 是故可信. 三者信其師故. 是故可信. 言

三部者. 一一說部. 此部執生死涅槃皆是假

名. 故云一說. 二出世說部. 此部言. 世間法

從顚倒生業. 業生果. 故是不實. 出世法不

從顚倒生. 故是眞實. 三陸山住部. 前二從

經數: 一八五二

經名: 三論玄義

頁數: 九

上	欄

執義受名. 此因住處爲1目. (此山有石. 堪作陸. 此部)

(住彼山中修道. 故以爲名)其執毘曇是實敎. 經律爲權說

故. 彼引經偈云. 隨宜覆身. 隨宜飮食. 隨

宜住處. 疾斷煩惱. 隨宜覆身者. 有三衣

佛亦許. 無三衣佛亦許. 隨宜飮食者. 時食

佛亦許. 非時食亦許. 隨宜住處者. 結界住亦

許. 不結界亦許. 疾斷煩惱者. 佛意但令疾

斷煩惱. 此部甚精進過餘人也. 至二百年

中. 從大衆部內又出一部. 名多聞部. 大衆

部唯弘淺義棄於深義. 佛在世時有仙人.

値佛得羅漢. □隨佛往他方及天上聽法.

佛涅槃時其人不見. 在雪山坐禪. 至佛滅

度後二百年中. 從雪山出覓諸同行. 見大

衆部唯弘淺義不知深法. 其人具足誦淺

深義. 深義中有大乘義. 成實論卽從此部

出. 時人有信其所說者. 故別成一部. 名多

聞部. 於二百年中. 從大衆部更出一部. 名

多聞分別部. 佛在世時. 大迦○延造論解

佛阿含經. 至二百年. 大迦○延從阿□達

池出. 更分別前多聞部中義. 時人有信其

所說者. 故云多聞分別部. 於二百年滿有

一外道. 名大天. 爾時摩伽陀國有優婆塞.

大弘佛法. 諸外道爲利養故. 皆剃頭出家.

便有賊住比丘. 大天爲賊住主. 大天身自

出家. 所度弟子依大天衆出家受戒. 爾時衆

人共諍斯事. 上座部云. 和上無戒及破戒. □

梨有戒. 大衆亦有戒. 受戒則得. 戒從大

衆得. 大衆知和上無戒. 而與共受戒者. 大

衆得突吉羅罪. 問戒旣不從和上得. 何故

中	欄

稱和上名. 答欲令受戒後和上攝錄敎誨

弟子耳. 薩婆多用此解. 餘部言. 和上無戒

及破戒. 大衆有戒則不得戒. 戒從和上得

故. 因此諍論遂不容大天. 徒衆因爾別住

山間. 於此山間執義又異. 故有支提山部

及北山部. 佛得道及轉法輪處. 大衆處名支

提. 此處有山. 名支提山. 於彼山北別有山.

名北山部也. 大衆部合別數. 或五或七或

八. 言五部者. 初一說部. 二出世說部. 三陸

山住部. 此初破成三也. 次多聞部. 次多聞

分別部. 故成五部. 言七部者. 因外道分

成二部. 謂支提山部及北山部. 前五因內

執起. 後二因外道起. 故成七部. 言八部

者. 則數根本大衆部也. 次上座弟子部者.

佛滅度後. 迦葉以三藏付三師. 以修多羅

付阿難. 以毘曇付富樓那. 以律付優婆

離. 阿難去世. 以修多羅付末田地. 末田地

付舍那婆斯. 舍那婆斯付. 優婆掘多. 優婆掘

多付富樓那富樓那付寐者柯. 寐者柯付迦

○延尼子. 從迦葉至寐者柯二百年已來

無異部. 至三百年初. 迦○延尼子去世. 便

分成兩部. 一上座弟子部. 二薩婆多部. 所以

分成二部者. 上座弟子但弘經. 以經爲正.

律開遮不定. 毘曇但釋經. 或過本或減本.

故不正弘之. 亦不棄捨二藏也. 而薩婆

多謂毘曇最勝. 故偏弘之. 從迦葉至掘

多. 正弘經. 從富樓那稍棄本弘末. 故正

弘毘曇. 至迦○延大興毘曇. 上座弟子部

見其棄本弘末. 四過宣令遣其改宗. 遂守

宗不改. 而上座弟子部移往雪山避之. 因

下	欄

名雪山住部. 三百年從薩婆多出一部. 名

可住子弟子部. 卽是舊犢子部也. 言可住子

弟子部者. 有仙人名可住. 有女人. 是此仙

人種. 故名可住子. 有阿羅漢. 是可住女人

之子. 故名可住子. 此部是此羅漢之弟子. 故

名可住子弟子也. 舍利弗是羅○羅和上. 羅

○羅是可住子和上. 此部復是可住子之弟

子. 舍利弗釋佛九分毘曇名法相毘曇. 羅

○羅弘舍利弗毘曇. 可住子弘羅○羅所說.

此部復弘可住子所說也. 次三百年中從可

住子部復出四部. 以嫌舍利弗毘曇不足.

更各各造論取經中義足之. 所執異故. 故

成四部. 一法尙部. 卽舊曇無德部也. 二賢乘

部. 三正量弟子部. 有大正量羅漢. 其是弟子.

故名正量弟子部. 此三從人作名. 四名密

林部. 從住處作名也. 三百年從薩婆多部

復出一部. 名正地部. 有婆羅門. 是國師名

正地部善解四韋陀. 出家得羅漢. 取四韋

陀好語莊嚴佛經. 執義又異. 時人有信其

所說. 故別爲一部. 三百年中從正地部又

出一部. 名法護部. 其本是目連弟子. 得羅

漢□隨目連往色界中. 有所說法皆能誦

持. 自撰爲五藏. 三藏如常. 四□藏. 五菩薩

藏. 有信其所說者. 故別成一部也. 三百年

中從薩婆多部又出一部. 名善歲部. 迦留

陀夷是其父. 及多比丘尼是母. 七歲得羅漢.

値佛聞法皆能誦持. 撰集佛語次第相對.

破外道爲一類. 對治衆生煩惱復爲一類.

時人有信其所說者. 故別爲一部也. 三百

經數: 一八五二

經名: 三論玄義

頁數: 一○

上	欄

年中從薩婆多部1又出一部. 名說度部. 謂

五陰從此世度至後世. 得治道乃滅. 亦名

說經部. 謂唯經藏爲正. 餘二皆成經耳. 從

上座部都合有十一部. 大衆部有七部. 合

成十八部. 足根本二部爲二十部. 而羅婆

多傳有異世五師. 有同世五師. 異世五師

者. 一迦葉. 二阿難. 三末田地. 四舍那婆斯.

五優婆掘多. 此五人持佛法藏各得二十餘

年更相付屬. 名異世也. 同世五師者. 於優

婆掘多世卽分成五部. 一時□起. 名同世

五師. 一曇無德. 二摩訶僧祇. 三彌沙塞. 四迦

葉維. 五犢子部. 又大集經亦明五部. 而文殊

師利經部執論及羅什分別部論. 此三皆明

二十部. 所以有五部復有二十部不同者.

取其始終異執故有二十. 取其當世盛行

故但說五部. 而言五部一時起者. 則與上

二十部義相違. 或可見聞各異故也. 所言五

百部者. 智度論釋般若信毁品云. 佛滅度後

五百歲後. 有五百部. 不知佛意爲解脫故.

執諸法有決定相. 聞畢竟空如刀傷心.

龍樹提婆爲諸部異執失佛敎意故. 造論

破迷也. 問論主爲□破諸部. 亦有不破耶.

答凡有四句. 一破而不取. 若是諸部所2說

乖大小乘經自立義者. 則破而不取. 故

智度論呵迦○延弟子云. 三藏無此說. 摩

訶衍中亦無此說. 蓋是諸論義師自作是說.

卽是其事. 二取而不破. 如文殊問經云. 十

八及本二皆從大乘出. 無是亦無非. 我說

未來起. 三亦破亦取. 破諸部能迷執情. 收

中	欄

取諸部所迷之敎. 四不破不取. 就正道門.

未曾有破. 亦無所取也

次明諸部通別義. 論有二種. 一者通論. 二

者別論. 若通破大小二迷. 通申大小兩敎.

名爲通論. 卽中論是也. 故前二十五品破大

迷申大敎. 後兩品破小迷申小敎. 二者別

論. 別破大小迷. 別申大小敎. 名爲別論. 如

攝大乘論地持論等. 謂大乘通論. 十地論智

度論等. 大乘別論. 如成實論等. 通申三藏.

謂小乘通論. 馬鳴菩薩師名脅比丘. 造四阿

含優婆提舍. 別釋修多羅藏. 善見毘婆沙別

釋毘尼藏. 智度論云. 八十部律八十部毘婆

沙釋之. 善見律別釋師子國要. 用十誦律.

舍利弗別釋佛九分毘曇. 如此別釋三藏

故. 是小乘別論. 就三藏中復有通別. 若具

釋一藏名爲通論. 別釋一藏中一部名爲

別論也. 問中論旣通釋大小. 應名大小通

論. 不得名爲大乘論也. 答雖釋大小. 但

爲顯大故是大乘論. 所以然者. 以初分明

大乘. 中分明小乘. 後分還大乘故. 以是

義故名大乘論耳. 問十二門論是何論耶.

答是大乘通論. 以始終破於大迷. 通申大

敎. 無破小迷別申於小敎故. 是大乘通論

也. 問百論復云何. 答百論通破障大小之

邪. 通申如來大小兩正. 故是大小通論. 但始

終爲明大乘故. 屬大乘通論耳

次明衆論立名不同門. 衆論立名凡有三

種. 一從法爲名. 如成實論等. 實謂四諦之

理. 成謂能成之文. 故云爲成是法故造斯

下	欄

論. 謂從法立名也. 二從人立名. 如舍利弗

阿毘曇等. 智度論云. 犢子道人受持此毘曇.

亦名犢子毘曇也. 三從喩立名. 如甘露味

毘曇等. 亦如訶梨跋摩師鳩摩羅陀造日出

論等也. 四論立名. □是從法. 非人非喩. 就

中自開四種. 大智度論從所釋之經立名.

大謂摩訶. 智謂般若. 度謂波羅蜜. 論釋經

題. 故從所釋爲名. 中論從理實立名. 十

二門從言敎爲目. 百論從偈句爲稱也. 若

通而爲言. 四論通顯中道理實. □得就理

立名. 四論同有言敎開通理實. □得以敎

爲稱. 同有偈句. 通得從偈立名. 今欲互

相開避. 故有四部差別. 所以立名不同也

次明衆論旨歸門. 通論大小乘經. 同明一

道. 故以無得正觀爲宗. 但小乘敎者正觀

猶遠. 故就四諦敎爲宗. 大乘正明正觀. 故

諸大乘經同以不二正觀爲宗. 但約方便

用異故有諸部差別. 如明應說不應說. 今

昔開會名爲法華. 破斥八倒辨常無常用

名爲涅槃. 至論不二正道更無別異. 在經

旣爾. 在論亦然. 雖諸部有異. 同用不二正

觀爲宗. 又經論同宗. 佛說正觀爲經. 論

申正觀爲論. 經論用異正觀無別. 故無量

義經云. 如水洗穢義同. 約井池爲異. 自

昔及今. 一切諸敎. 同治斷常之病. 同開正

道. 但約今昔敎用異耳. 今四論約用不同

故辨四宗差別. 智度論正釋大品. 而龍樹

開大品爲二道. 前明般若道. 次明方便道.

此之二道卽是法身父母. 故大品以實慧方